
Narvas Viru tn 9b hoones asuvate ruumide 

üüritasu alandamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.6 alusel

1. ASJAOLUD JA MENETLUSE KÄIK

Laekus avaldus OÜ-lt DEKO MOOD, registrikood 10246185, juhatuse liige Sergei Filippov, milles palutakse alandada Narvas aadressil Viru tn 9b üürilepingu alusel kasutatavate ruumide üüritasu.

OÜ DEKO MOOD tegeleb jalatsite tootmise ja parandusega ning motiveerib oma taotlust raske materiaalse olukorraga, samuti pideva investeeringute tegemise vajadusega hoone normaalse seisukorra tagamiseks.

Ettevõttes töötab 7 inimest. 




Ruumide üldpind:

   228,5 m2 




Arvestuslik üüritasu:

6 404,05 krooni

Narva Linnavalitsuse 08. 02. 2006.a korralduse nr 192-k alusel alandati OÜ-le DEKO MOOD üüritasu 50% võrra tähtajaga kuni 31.01.2007.a.

Vastavalt “Linnavara kasutusse andmise korra” punktidele 7.2, 7.2.6 Linnavalitsuse otsuse alusel võib linnavara tähtajatult või tähtajaga kuni 5 aastat anda kasutusse tasuta või tavaliselt väiksema tasu eest, lähtudes linna huvidest.

Linna huvi seisneb linnavara normaalses seisukorras hoidmises ning töökohtade säilitamises, samuti tootmisettevõtte toetamises linna poolt.

OÜ DEKO MOOD avaldust arutati Narva Linnavalitsuse linnavarakomisjoni istungil 21.02.2007. a (protokoll   nr 2) ning otsustati:

1. Alandada OÜ-le DEKO MOOD, registrikood 10246185, Narvas Viru tn 9b asuvate ruumide üldpindalaga 228,5 m2 arvestuslikku üüritasu 50% võrra tähtajaga kuni 01.03.2008.a.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 7.2, 7.2.6 “Linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni 5 aastat või tähtajatult linna huvidest tulenevatel juhtudel”.

3. OTSUS

Alandada OÜ-le DEKO MOOD, registrikood 10246185, Narvas Viru tn 9b asuvate ruumide üldpindalaga 228,5 m2 arvestuslikku üüritasu 50% võrra tähtajaga kuni 01.03.2008.a.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 OÜ-le DEKO MOOD.

4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 









Linnasekretär

